Wale fir d'Europäescht Parlament 2014 (Lëtzebuerg)

Bei de **Wale fir d'Europäescht Parlament 2014** goufen déi sechs Deputéiert gewielt, déi Lëtzebuerg am Europäesche Parlament fir d'Sëtzungsperiod 2014-2019 vertrieden.

Si goufen de 25. Mee 2014 ofgehalen, fir d'éischt Kéier ouni datt gläichzäiteg Chamberwale waren. De selwechten Dag waren och a 5 Gemenge Referenden iwwer méiglech Gemengefusiounen.

Am Ganzen hu 54 Kandidaten op de Lëschte vun 9 Parteie kandidéiert.

## Parteien

Déi heite Parteien hunn hir Lëschten agereecht; d'Nummere goufen de 27. Mäerz 2014 ausgeloust:

*Lëscht 1: LSAP
*Lëscht 2: DP
*Lëscht 3: CSV
*Lëscht 4: ADR
*Lëscht 5: Déi Gréng
*Lëscht 6: KPL
*Lëscht 7: déi Lénk
*Lëscht 8: PID
*Lëscht 9: Piratepartei

Nom lëtzebuergesche Walgesetz däerf all Wieler maximal sou vill Stëmme ofginn, wéi Sëtz ze verdeele sinn, deemno 6. Dës kënnen all un eng Partei goen (duerch d'Schwäerze vum Rondel iwwer der Lëscht), oder u verschidde Kandidate verdeelt ginn (maximal 2 Stëmme pro Kandidat), déi op der selwechter oder verschiddene Lëschte stinn.

D'Wale fir d'Europaparlament sinn obligatoresch fir Wieler tëscht 18 a 75 Joer, an et däerfen och Bierger vun aneren EU-Staaten drun deelhuelen, déi zu Lëtzebuerg wunnen a sech op d'Wielerlëschten agedroen hunn. EU-Bierger déi zu Lëtzebuerg wëlle wielen, mussen 2 Joer am Land wunnen.

## Resultat
D'Walbedeelegung louch bei 85,5 %.

D'CSV huet däitlech gewonnen a gouf mat Ofstand déi stäerkst Partei. D'Regierungsparteien DP, LSAP an déi Gréng hunn do dergéint zum Deel zolidd verluer par rapport zu 2009. Déi Gréng goufe fir d'éischt Kéier, hanner der CSV, déi zweetstäerkst Partei. D'LSAP huet mat 11,7 % hiert historescht niddregst Resultat erreecht. D'ADR an déi Lénk hu Stëmme bäikritt, d'KPL huet liicht u Stëmme verluer. D'Piratepartei an d'PiD waren eng éischt Kéier bei den Europawalen dobei, woubäi d'Piraten am éischt Siess 4,23 % kruten. Trotz de respektive Gewënner, respektiv Verloschter, huet sech am Verglach zu 2009 näischt un der Sëtzverdeelung geännert.

Am Eenzelen hunn d'Parteien déi heite Resultater kritt:

D'Sëtz ginn an enger éischter Auszielung un d'Parteie verdeelt. Eréischt da gëtt gekuckt, wat fir (e) Kandidat(en) bannent de Parteien, déi een oder méi Sëtz kruten, déi meescht Stëmme krut(en).

## Gewielt goufen

* Viviane Reding, CSV, 126 888 Stëmmen
* Charles Goerens, DP, 82 975
* Claude Turmes, déi gréng, 69 797
* Georges Bach, CSV, 68 242
* Frank Engel, CSV, 65 884
* Mady Delvaux-Stehres, LSAP, 33 323

Den 2. Juli 2018 ass d'Tilly Metz fir de Claude Turmes nogeréckelt, dee Staatssekretär am Nohaltegkeetsministère gouf.

Am Septermber 2018 ass de Christophe Hansen fir d'Viviane Reding nogeréckelt, déi fir d'Chamberwale vum 14. Oktober 2018 kandidéiert huet.

### Portraiten

Viviane Reding - Walk 4 Europe in European parliament in Strasbourg 20170405 CROP 04.jpg|Viviane Reding
Charles Goerens - Walk 4 Europe in European parliament in Strasbourg 20170405 CROP 01.jpg|Charles Goerens
Claude Turmes - Walk 4 Europe in European parliament in Strasbourg 20170405 CROP.jpg|Claude Turmes
Georges Bach - Walk 4 Europe in European parliament in Strasbourg 20170405 CROP 03.jpg|Georges Bach
Frank Engel - Walk 4 Europe in European parliament in Strasbourg 20170405 CROP 05.jpg|Frank Engel
Mady Delvaux - Walk 4 Europe in European parliament in Strasbourg 20170405 CROP 06.jpg|Mady Delvaux-Stehres

**Nogeréckelt**:

Fichier:Christophe Hansen.jpg|Christophe Hansen
Tilly Metz 2018-07-04 EP-074209A FMA 050.jpg|Tilly Metz


## Kuckt och
* Lëscht vun de lëtzebuergeschen Europadeputéierten (1979 bis haut).

## Um Spaweck
*Inoffiziellt Resultat vun de Wale fir d'Europäescht Parlament zu Lëtzebuerg